[dc]ઘ[/dc]ડી ભર એમ માની લો કે આ આપણું આખું શરીર એ ભારતનો હરતોફરતો નકાશો છે. એ નકશામાં આપણું આ મસ્તક ઉત્તર પ્રદેશ છે એ ઉત્તર પ્રદેશનું મોટામાં મોટું શહેર તે કાનપુર ડાબા અને જમણા એમ બે વિભાગમાં વહેંચાયેલું છે. ચહેરા પરનું ચામડાનું બનેલું (કેમ કે કાનમાં હાડકાં બહુ ઓછાં છે) એવું અંગ જેમ કાનપુર એના ચર્મ ઉદ્યોગ માટે જાણીતું છે એમ જ સ્તો ! કાનપુર (કાન) અને નેનપુર (નયન-આંખ) પણ ડાબા-જમણા એવા બે વિભાગમાં વહેંચાયેલું છે. નયન એક બાજુ નાકનું તો બીજી બાજુ કાનનું શાખપાડોશી અંગ છે. કેટલીક વાર તો આ કાનપુર અને નેનપુરને ચશ્માંનો લાંબો એવો ઓવરબ્રિજ પરસ્પરને જોડે છે.